
Unui profan în ceia ce priveşte ştiinţa pentru care 
sînt pregătiţi şi pe care o s'o servească mare parte 
dintre acei cari sint de față, nu i se poate cere să 
vorbească din trecutul medicinii la noi decit numai 
de partea aceia, foarte întinsă în ce priveşte timpul, 
dar foarte puţin cuprinzătoare în ce priveşte lucru- 
rile, care este de competenţa istoricului. Prin urmare 
Sint multe veacurile care încap intro expunere a me- 
dicinii în trecut aşa cum o poate face un istoric, însă 
veacurile acestea nu sînt peste măsură de bogate în 
lucrurile care pot interesa pe studenţii în medicină 
şi pe domnii profesori, colegii miei, cari mi-au făcut 
cinstea să vie la această conferinţă. Aşa încît lămuri- 
rile istorice au mai mult interesul curiosităţii. Şi ca là 
muriri istorice rog să fie primite puţinele contribuţii 
pe care le pot adăugi la cunoştinţa medicinei în trecut. 

Pot spune de la început că, mult timp, medicina 
sa făcut pe spinarea noastră, dar nu de către noi, 
aşa încît nu sintem noi răspunzători de metodele care 
Sau întrebuințat, şi nici de resultatele la care s'a ajuns 
cu întrebuinţarea acestor metode. 


Dacă am îndrăznit să ating acest subiect, ascultind 
de amabila învitare a preşedintelui Societăţii studen 
ţilor în medicină, am făcut-o pentru că, în timpul din 
urmă, asupra oricărui punct din istoria noastră sa 
strîns un material imens, care, în mare parte, nu e 
clasat, şi e atit de întins acest material, atit de risipit. 
încit de multe ori se încurcă chiar cel care l-a strîns: 

nici el nu-i poate da de urmă atunci cînd îi trebuie 
pentru o lucrare anumită, nici el nu se poate folosi 
de întregul material care-i stă la disposiţie,—mai tot 
acest material adunîndu-se accidental şi tipărindu-se 
cum se tipăreşte 'n genere, în ştiinţa noastră istorică, 
mai ales, în care aşa de multă disciplină în alegerea 
lucrurilor principale, pentru tipărirea celor principale 
întăiu şi a celor secundare pe urmă, nu se observă. 
Pe de altă parte, o mare întreprindere la noi, făcută 
sistematic, cu toată aparenţa impunătoare a unei 
colecţii cum este colecţia Hurmuzaki, n'a prea fost, 
aa încît fiecare a adus ce sa întîmplat de a gă- 
sit. Prin urmare, în publicaţiile foarte întinse, în 
care un sistem nu se poate zice că este uşor de 
recunoscut, amănuntele apar topite, răspindite şi, ori- 
cum, de şi istoric, nu le găseşti pe toate, mai ales 
cînd a puţin timp la disposiţie pentru pregătirea unui 
subiect. Cind deci materialul acesta este aşa de risi- 
pit încît istoricul singur îl poate găsi cu greu, este 
totuşi datoria lui, a istoricului, să încerce a strînge lu- 
crurile împreună şi să le înfăţişeze, nu cite sînt, ci 
cite se pot găsi şi nu în formą pe care ar dori-o, 
ci în forma pe care o îngăduie împrejurările. 
Aceasta ca întroducere. 


L 


Din capul locului s'ar putea spune mai multe în 
ce priveşte medicina anonimă, medicina populară, care 
e străveche, dar aceasta nu este atita de domeniul 
istoricului, cît de domeniul folkloristului, şi, dacă s'ar 
da o întindere mai mare acestei părţi, ar rămînea prea 
“puţin timp pentru partea cealaltă. De aceia mă voiu 
mulţămi să fixez două puncte care mi se pare că 
pănă acum au fost prea puţin puse în evidenţă şi 
care totuşi pot să aibă importanţă. 

În medicina populară, al cării material a fost strîns 
de la o bucată, de vreme şi publicat în „Analele 
Academiei Romine“, iar, întîmplător, cînd şi cînd, 
şi în volumele care au apărut deosebit, ca acea 
culegere a doctorului Daniil Ionescu din Romanați şi 
a fiului său, d Alexandru Daniil, apărută la Bucureşti 
şi la Vălenii de-Munte, acum cîțiva ani!, în momentul 
acesta este mult de cercetat. Mi se pare însă că metoda 
cercetărilor nu este fixată. Materialul stă grămadă, 
fără linii conducătoare stabilite. Nu ştiu dacă este mai 
important, în lucrurile acestea, să ai material mult 
sau să ai linii conducătoare stabilite, în care şi un 
material mai restrins poate da mai mult adevăr decit 


1 „Culegere de descintece din jud. Romanați”, 2 vol., 1907-9. 

materiale bogate unde însă această linie nu e trasă 

În această medicină populară sînt două grupări de 
făcut: de o parte trebuiesc grupate descîntecele, de 
altă parte reţetele. Adecă aşa-numita medicină bä- 
bească a babelor, de o parte, iar, de altă parte, 
acele elemente de poesie populară, în cea mai mare 
parte nginteligibile, nici lingvistic, necum psihologic şi 
încă mai puţin tehnic, care se întilnesc în descîntece. 

Acum, in reia ce priveşte originea descîntecelor 
la noi, fiindcă în viața noastră naţională sau ames- 
tecat multe curente venite din multe părţi, noi, odi- 
.nioară, ne gindiam să găsim toate lucrurile în Roma 
veche, şi acesta a fost marele nostru păcat, care ne-a 
împiedecat de a înţelege atitea chestiuni din trecutul 
nostru. 

Pentru că, deci, în viaţa noastră naţională sint conto- 
pite multe curente, se poate pune întrebarea: de unde 
vin descîntecele acestea? De la care elemente care 
au contribuit la alcătuirea naţionali'ăţii noastre, pot 
veni descîntecele? Este o parte care se înțelege, dar 
şi o parte care nu se înţelege, din nenorocire, şi 
care ar putea fi foarte interesantă. 

Descîntece de acestea se întilnesc în toată Penin- 
sula Balcanică. Fără îndoială, la Ruteni, cărora li 
place acum să-şi zică Ucrainieni, fără să priceapă 
foarte adése ori ei singuri ce însemnează aceasta, 
deşi noi pricepem cînd suferim procedeele ucrainiene 
(ilaritate). Era şi cineva care ştia bine la noi ce e cu 
aceşti Ucrainieni, dar de la o bucată de vreme acea 
persoană sa cam eclipsat, şi nu mai e ninieni acum 
care să ne mai lumineze în această privinţă (Surisuri). 

În lumea aceasta „ucrainiană“ „sînt elemente etnice 

şi elemente culturale comune nouă, — dacă vrea ci- 
neva să întrebuinţez termenul de „Ucraineni“, zic şi 
eu: „Ucraineni“, cu toate că tin mult mai mult la 
vechiul termen de „Ruteni“, „Rusneci“, supt care pø- 
porul nostru cunoaşte această naţiune. Aceşti Ucrai- 
nieni nu sint în rîndul întîiu aşa de Slavi, cum îşi închi- 
puie ei. Ei pretind că represintă un element cu totul 
caracterisat din marea familie slavă; etnograficeşte şi 
antropologiceşte se constată însă foarte răpede con- 
trariul. Rusneacul, chiar cînd nu se coboară din înnâ: 
intaşi romini, ceia ce este foarte adese ori casul, în 
vecinătatea noastră şi în regiunile bucovinene dintre 
Prut şi Nistru, e mult mai asămănător cu Rominul, 
în ce priveşte tipul fisic, decit Rusul din mij 

locul stepei cu acelaşi Rutean. În ce priveşte locuinţa, 
n ce priveşte sistemul de a lucra cîmpul, în ce pri- 
veste îmbrăcămintea, poesia populară, obiceiurile, asă- 

mâănările cele mai mari există, nu între Ruşii din stepă 
şi Ruşii din regiunea Nistrului, ci între aceşti aşa- 
numiţi Ruteni şi între noi. Vechiul popor tracic sa 
întins mult mai departe de cum credem noi, şi acei 
cari vorbesc astăzi de un dialect slav mai mult 
sau mai puţin fixat — şi învățații ucrainieni pretind 
că este extraordinar de fixat, fiindcă în loc de Chiev 
zic; Chiiv şi în loc de Lvov zic: Lviv —, ar 
trebui să cugete puţin şi la vechea comunitate tra- 
cică, 

Aşa încît recomand pentru orice fel de cerce 
tări comparative ce sar face în acest domeniu, să 
lăsăm Roma veche de o parte şi+să luăm elemente 
de comparaţie de la substratul comun tracic. 

Şi să nu se oprească numai aici şi în Peninsula Balca- 

nică, unde sînt iarăşi elemente venite de la Traci, indi- 
ferent dacă un Trac îşi zice Sirb sau dacă în Sirb tră- 
ieşte şi un Trac, ori dacă şi în Bulgar ca şi în min 
drul Grec vei regăsi cine ştie ce strămoş Trac. Tot 
asemenea Ungurii, în „mare parte, îşi închipuie că sînt 
Unguri, dar, dacă unii au aspectul — de suflet nu 
vorbim, caci se pare că sufletul nu li e asămănător 
cu sufletul celorlalţi locuitori ai Europei, socotiți în 
generalitatea lor —, ca şi al celorlalte popoare, acelaşi 
substrat există şi la ei. Şi, dacă aşa este, ei nu o 
datoresc Fino-Ugrilor de odinioară, ci populațiilor 
slave din Panonia, populațiilor romăneşti pe care 
le au întilnit în regiunile răsăritene de peste Tisa. Astfel 
folklorul unguresc merită totdeauna să fie studiat, nu 
fiindcă e maghiar, ci fiindcă nu e maghiar, fiindcă 
se întîlnesc atîtea ingrediente care sînt ale noastre sau 
ale Slavilor, atit de înrudiţi supt raportul vieţii pri- 
mitive, încît aproape nu se poate face o deosebire 

Şi, iarăşi, Saşii din Ardeal cred că sînt numai re 
presintanţii culturei germane. Se înşeală: ei sînt, 
de sigur, în clasele de sus, şi represintanţii cul- 
turii superioare luate din Universitățile germane ale 
secolului al XVI-lea, al XVII-lea şi al XVII-lea, şi 
tot aşa şi în tot ce au împrumutat din cărţi, dar ca 
viaţă fundamentală populară atita la ei e luat din 
acelaşi fond etnic ca şi al nostru, Ei au venit peste 
noi, Sau aclimatisat prin noi, au lucaat pămîntul ca 
noi, au făcut casele ca noi, au împrumutat şi în ùn- 
brăcăminte unele elemente de la noi, pästrînd altele 
din regiunile renane. | 

Şi, în sfirşit, tot aşa şi la Secui; folklorul secuiesc 
merită să fie cercetat, fiindcă in bună parte Secuii sînt 

Romini desnationalisati, căci au venit foarte tirziu, 
după 1200, conform cu ultimele cercetări poate coloni 
sati de Cavalerii Teutoai — iar nu de Attila! —, şi au 
luat deci întru toate datineie şi notele sufleteşti ale 
poporului nostru, pe care l-au găsit acolo, pe care nu 
l-au putut înlocui şi cu care sau confundat, — în afară 
de dialectul unguresc pe care-l mai vorbesc. 


Am dat aceste lămuriri pentru că pot să servească 
şi la altceva, dar şi atunci cînd e vorba de descîn- 
tece şi reţete: dacă voim să avem studii bune în 
această privință, trebuie să lăsăm sfinta Romă, pe 
care o venerăm supt toate raporturile, de care ne 
țindm în atitea domenii, dar pe care e bine să o 
lăsăm de o parte în acest domeniu şi să cercetăm 
încunjurimea noastră, care nu este numai a noastră, 
ci presintă, în acelaşi timp. prin originile sale, atitea 
lucruri identice cu cele care se găsesc la obirşia vieţii 
vecinilor noştri. f 

Dar aş crede că, în descintece, elementul sălbatec. 
elementul bizar, elementul cu totul deosebit de ce 
simţim şi înţelege n noi şi carea ajuns, prin urmare, 
neinteligibil şi în graiu, şi in fond, nu aparţine ci- 
vilisaţiei tracice străvechi de la noi, ci unor elemente 
scitice, turanice. 


Sciţii erau alcătuiți dintr o clasă dominantă arică şi 
dintro mulţime imensă de supuşi, cate era turanică. 
Fără ă se fi amestecat puternic cu Tracii, acei bars 
bari au putut sfrecura în viaţa tracică anumite da- 
tine de ale lor. 


Se dau astfel numai unele îndreptări pentru studii 

viitoare pe care nam nici răgazul, nici intenția de a 
le face, dar, se poate găsi cineva să le facă. Căci nu 
e lipsă de asămănare între aceste elemente sălbatece, 
barbare, bizare, neînţelese ale descîntecelor noastre 
şi între ce se întilneşte ia populaţiile dim Nordul Si- 
beriei, la care şamanismul represintă, nu numai re- 
ligia, dar, în acelaşi timp, şi o medicină religioasă, 
cu riturile sale, cu incantaţiile sale şi descîntecile sale. 

Ar fi foarte folositoare apropierile, si. în această 
privinţă, natural că metoda ar fi să se întrebuinţeze 
întiiu asemănarea cu vecinătatea, iar după aceia sar 
căuta dacă anume elemente scitice care sau putut 
păstra în Nordul Asiei nau părți comune cu des 
“cîntecele noastre. 


Cit despre medicina bubelor, acum am constatat, 
umblînd prin vechi colecţii de 'dogumente, că pot să 
existe şi mărturii istorice cu privire la practicarea 
acestei medicine, care e cu totul altceva decit falsa 
medicină a descîntecelor. În descîntece e numai supra- 
naturalul care prin anumite elemente diabolice — 
fiindcă e curios că în toate religiile dracul e cel mai 
de ispravă — readuce sănătatea; stăpinul elemen- 
telor rele care au pătruns în corpul omenesc pleacă 
înnapoi, evacuează teritoriul, cum sar zice (ilaritate). 
Şi teritoriul, prin urmare, se reface, refacere fără des- 
păgubiri de războiu, care s'ar putea să lipsească şi 
aiurea decit în acest domeniu, cu toate aşteptările 
(surisuri). 

În medicina băbească nu este însă aceasta : este ince- 
putul medicinei celeilalte, omeneşti, raționale, pàmîn- 
testi, fără amestecul elementelor infernale, sub-pămîn- 

testi. Şi, în documente, ici şi colo, vedem particu- 
lari cari arată cum au fost lecuiţi de babe. prin me 
dicina aceasta în care satele cred şi acum aşa de mult, 
şi au motiv să creadă, căci ea întrebuințează leacuri 
vegetale, care pot să aibă efecte bune, şi unele 
masagii care nu sint cu totul deosebite de alte sis 
teme, care au progresat plecînd de la aceiaşi obirşie 

Întrun document ardelean de la începutul veacului 
al XIX-lea am găsit astfel declaraţia cuiva care spune 
că a fost lecuit de o babă, arătînd şi cît a dat, şie 
foarte interesantă expunerea prin felul naiv cum se 
povesteşte lecuirea. Lucruri de acestea sar putea 
găsi şi in cantități mai mari, şi aş putea spune chiar 
unde se pot găsi mai multe: în domenii unde nu 
Sau făcut destule cercetări pînă acum. E vorba de 
mulţimea actelor judecătoreşti de la episcopii. Ju- 
decau episcopii întro mulţime de chestii, jurisdicţia 
eclesiastică fiind foarte întinsă şi te miri ce se poate 
găsi întrînsa. Se judecau lucruri cu totul străine de 
sfinta Biserică, din mai multe niotive, între care şi 
acela că sfînta Biserică se amesteca însăşi intro mul 
time de domenii: şi prin servitorii săi, ca împrici ` 
naţi, în chestii care n'aveau nimic a face cu teologia, 
răsăriteană cau apuseană. Cutreieră' cineva tot cîmpul 
delictelor sociale şi morale prin astfel de arhive. Se 
mai poate găsi însă cîte ceva şi prin arhivele particulare. 
De pildă, iată ce cetim în într un document de la 1819: 
„Mi-am frînt mîna cë stîngă şi mi-am zdrobit cheptu: 
acuma zac la Boiţa. Aici iaste o muiere meştete şi 
Sau făgăduit că mă va vindeca“ *). 


* Cf, „Studii şi documente“, VIII, p. 87, no. xvil, Cf. şi ibid., p. 146, 


no, CCXCVII: „Poate că şi-o fl îngropat copiii cari i-au lepădat dintr însa 
cu leacuri“, 

Şi nu se zicea: medicină băbească, ci altfel, si 
cuvintul a rămas întrun domeniu cu totul special; 
se zicea „moaşă“, adecă „strămoaşă“. Astăzi însă 
cuvîntul „babă“ e cel convenabil, cu care cineva se 
adresează faţă de asemenea persoane în stare să re 
aducă pe cale hirurgicală sau medicinală, sănătatea 
în trupul bolnav. I 

Încă odată, acestea sînt mai mult indicaţii de studi 
viitoare întrun domeniu necercetat. 


lI. 


Acuma, după acestea toate, vin la mărturiile isto- 
rice în ce priveşte, nu încintările şi descîntările, şi 
nici cunoştinţele băbeşti ale „moaşelor“, ci medicina 
care venia pe Yremuri la noi ca să lecuiască pe Domni 
întăiu — fiindcă medicina a plecat de la Domni, a 
trecut pe la boieri fără să fi ajuns încă la ţerani 
(aplause) şi, cînd va ajunge şi acolo, atunci va fi 
perioada cea mai importantă din istoria medicinei la 
noi; atunci se va porni o eră nouă —; a trecut, zic, 
pe la boieri, a ajuns la tîrgoveţi, şi — sa oprit acolo. 

Cele mai vechi lămuriri despre practica medicinală 
exercitată la noi de străini, asupra Domnilor noştri 
vin din epoca lui Ştefan-cel Mare. 

Ceia ce nu înseamnă că înnainte de Ştefan n'au 
existat doctori. Pentru a ne lămuri în această pri- 
vință am putea căuta terminii cari se întrebuinţau 
la noi pentru a-i numi. Este unul cu totul nou, pe 
care-l întrebuințăm din veacul al XIX-lea, pe care în 
zădar l-am căuta într'o vreme mai veche: acela de 
„medic“. Dar este un termin foarte vechiu, populat, 
cu aspect străin, dar mult mai puţin răspîndit decit 
credem, şi neavînd în chip absolut sensul de medic 
cu pretenţii ştiinţifice ; terminul de „vraciu“. Vraciul 

are in el ceva miraculos, si în vechea noastră literatură 
„vraciul“, „vrăciuirea“, nu lipsesc, dar, lucru pe care 
nu l-aţi fi crezut, în veacul al XVII-lea, şi anume in 
întăia jumătate a veacului aceluia, cînd Sa tradus in 
Moldova Herodot — ceia ce a fost un mare fapt 
cultural din trecutul nostru: a se traduce Herodot 
intro vreme cînd nu era tradus în întregime nici in 
franțuzeşte, şi cred că nici in nemteste, deşi ştiinţa 
germană, cum se ştie, este anterioară creației lumii 
(ilaritate) şi va durà după sfirşitul lumii, pe care il 
va şi pregăti (ilaritate): fiind vorba de medicină în 
vre-o citeva locuri, medicii sint chemaţi „doitori“, 
nu „vraci“ ; nu există o singură dată „vraciu“ în He 
rodot, ceia ce arată că medicina, care, în cea mai mare 
parte, în epoca aceasta, venia din lumea germanică, 
aducea de acolo titlul de „doctor“, prefăcut în „doftor“ 
Terminul îl aflăm, de altfel, şi în testamentul, încă 
mai vechiu, din 1620, al lui Radu-Vodă Şerban 
pribeag la Viena), şi încă supt forma „doctor“. 


Am spus că în epoca lui Ştefan-cel-Mare avem 
cele d'intăiu lămuriri sigure despre medici la noi. 
Aceste lămuriri sint relativ bogate şi oferă fără în- 
doiala interes. 

Ştefan-cel-Mare a fost rănit la picior, cînd a atacat 
Chiha. Chilia a izbutit să o iea, dar piciorul i-a rămas 
atins pentru toată viaţa. Cit a fost tînăr, nu sa re 
simțit; la bătrîneţe oboseala l-a făcut să sufere îngro- 
zitor de pe urma rănii. Atunci, în ultimii lui ani, cînd 
poate s'au adăugit şi infirmităţi ce se ivesc la vristă 


1 Analele Academiei Romine“, XXI, p, 291, 


foarte înnaintată, el sa căutat cu medici străini. Re- 
lativ la doi din medicii aceştia, nu ştim cînd şi cum 
i-a căpătat; din ce lume au venit însă, ştim foarte 
bine. Ştefan a avut un medic venit de la Hanul 
Tatarilor, medic care, cum se ştie, a întrat şi în piesa 
lui Delavrancea şi prin aceasta sa popularisat, dar 
izvoarele nu ni.spun şi procedeele pe care le-a în- 
trebuinţat, — şi poesia are drepturile ei. 

Era deci un medic evreu, care a asistat pe Domn pănă 
la sfirşit; „il medigo zudeo de lImperator di Tartari“: 
medicii evrei aveau o veche practică arabă, în legă- 
tură cu cele bizantine, şi practicele bizantine înseși 
arau şi ele în legătură cu ce se putea şti din medi- 
cina clasică de pe vremurile lui Hipocrat privitor la 
beteşugurile şi suferințele omeneşti. Cellalt medic 
cra un bățbier din Buda: „un barbier di Buda“. Se 
pare că sistemul de a întrebuința, mai ales pentru 
boli care cer o intervenţie hirurgicală, bărbierul, este 
un sistem unguresc (ilaritate). Prin urmare este de 
dorit, cum o intervenţie chirurgicală acolo este evi 
dent necesară, ca Înțelegerea să-şi trimeată bărbierii, 
şi cit se poate mai răpede (ilaritate). 

Dar mai cunoaştem si alti medici, între cari unul 
wa stat pănă la sfirşit, de şi nu ştim de ce. Doi din 
tre aceşti medici sînt Veneţieni. Veneţia şi regiunile 
vecine aveau medici foarte buni, în înţelesul tim- 
pului, cu cari se mulțămiau clienţii, — ca totdeauna. 
La 1502, întors dintro solie de la Moscova, de la 
Mosc _ cum îi ziceau străbunii noştri — un Dimitrie 
Purcivii, Italian, trecind prin ţară, a adus o cerere 
ie la medicul venețian al lui Ştefan-cel-Mare, Matei 
din Murano — el iscăleşte „Matheus Murianus“, în 

formă latinisată, şi se obişnuia în istoriografia noastră 
a i se zice: Matei Muriano, dar e un Matei din insula 
Murano, de lingă Veneţia. Acest Matei cerea să i se 
trimeata din patrie doctoriile trebuitoare, — phar- 
maciae aliquae sive medicinae. 

Prin urmare căuta pe Domn după datinele cunoscute 
la el acasă. Şi Ştefan el însuşi scrie, la 9 Decembre 
1502, în această privinţă, cerînd să se dea medicului său 
venețian cele necesare pentru a-l curarisi de vechea 
sa rană!. Medicul iscălia „doctor în arte și medi- 
cină “. Şi dintrun raport al lui, din singurul raport 
păstrat şi care e foarte folositor şi pentru cunoaşterea- 
terii lui Ştefan, pentru icoana fiului său, pentru ştiinţa 
producției ţerii, a mijloacelor militare, a războaielor 
purtate de marele Domn, aflăm că Matei a sosit la 
l-iu August 1501 în Moldova, şi Vodă l-a primit 
spuindu-i aceste cuvinte de prietenie: „n'am vrut să 
trimit după doctor în vre-o altă parte a lumii decit 
la prietenii miei, cari sînt sigur că mă iubesc“. Mă- 
sură de prudenţă, care se explică foarte bine. (Surisuri.) 

Matei din Murano însă, cînd sosise. era el însuşi 
bolnav: medice, cura te ipsum. Şi s'a curarisit 
destul de slab, sau boala i-a fost prea grea, căci a 
murit înnaintea pacientului; ceia ce e mai puţin obiş- 
nuit (ilaritate). De aceia, Ştefan, la 11 Octombre 
1503, va trimite o altă scrisoare, în care va spune: 
„Matei nu mi-a putut face niciun folos“: nobis nihil 
proficere potuit. Se vede că latineasca e tradusă 
de-a dreptul după romăneşte; nu înţelegea Vodă să 
scrie diacul ce vrea el, ci trebuia să zică latineşte cu- 


1 Hurmuzaki, VIII, p. 35, no. xLIV. 
2 „Artium et medicinae doctor“ ; ibid., pp. 36-7. 

vint din cuvint ce i se spunea in romăneşte, şi de 
aceia latineasca aceasta nu e inteligibilă decit pentru 
cine ştie şi romăneşte  (ilaritate.) 

Şi se trimete astfel boierul Teodor să mai ceară un 
medic, mai sănătos şi resistent (ilaritate), asigurînti cu 
grijă că i se va da drumul în pace!. 

Căci frica mare a tuturor doctorilor chemaţi aici 
era că nu vor putea să scape din ţara unde erau 
atraşi pentru consultaţii. Astfel, după un obiceiu 
păstrat pănă foarte tirziu, soarta doctorului chemat 
la căpătiiul unui ilustru personagiu nu era totdeauna 
de invidiat, şi vom vedea, pe la 1760, pe unul, Stahl, 
care a păţit pentru neizbinda curei sale foarte multe 
pe vremea Jui Constantin-Vodă Racoviţă. Incit, dacă 
şe întimpla ca lucrurile să iasă rău, pe medic îl pu- 
neau la închisoare —, închisoare fără sanatoriu (ila- 
ritate). 

Fiind vorba deci să se aleagă un nou medic pentru 
Moldova, s'au presintat trei candidaţi: unul, Gheorghe 
din Piemont, a fost ales, şi era să fie trimis lui Ştefan, 
Colegiul a preferat însă pe altul, leronim de Cesena, 
spuhind că Gheorghe nu e bun. Şi sa mai oferit un 
al treilea, Alexandru din Verona. În concurenţa a- 
ceasta a biruit Colegiul cu candidatul său, Ieronim. 
Plata lui trebuia să fie de 500 galbeni de aur pe 
an, ceia ce insemna o sumă foarte importantă. Iero- 
nim sa pus pe drum. Ce sa intimplat cu dînsul, nu 
se ştie, Oricum. la patul lui Ştefan-cel-Mare nu 
era în 1504 decit alt Italian, Lionardo de' Massari, 
— ceia ce înseamnă Leonard dintro familie de ca- 


1 Ibid., pp. 389, no xvm. 

sieri, „massarii“. Şi avem raportul său despre moartea 
lui Stefan şi orînduirea succesiunii lui! : aici se spune 
că se mai găsia pe lingă Domn şi bărbierul din Buda 
şi medicul evreu al Hanului Tatarilor. Se temea să 
nu fie reţinut şi el, dar urmaşul răposatului, Bogdan, 
în disposiţiile pe care le au moştenitorii totdeauna, 
a declarat că Leonard nu are nicio vină şi prin ur- 
mare va fi trimis cu cinste acasă. 

În sfîrşit mai este un medic pe care Ştefan l-a 
cerut şi l-a căpătat: un German. La 26 Februar 1502, 
prin urmare între Matei de Murano şi Ieronim de 
Cesena, Domnul, a cărui boală lua un caracter tot 
mai îngrijitor, trimete şi aiurea după medic, în acea 
Germanie care avea o foarte bună reputaţie supt 
acest raport. Şi la Niirnberg, pe basa cererii lui şi 
a recomandaţiei regelui Ungariei ?, sa ales pentru a 
îngriji rana Domnului Moldovei un medic care 
fusese în serviciul oraşului, foarte prețuit, aşa încit 
se făcea un adevărat sacrificiu trimiţindu-l, loan Klin- 
gensporn (avea prin urmare un caracter potrivit in 
însuşi numele său pentru a lecui un viteaz ca acest 
straşnic călăreț care fusese, în zilele lui, Voevodul 
moldovenesc). l 

A sosit el sau ba? Arhivele din Nürnberg cuprind 
numai atît, si este, evident, foarte bine venită această 
rară ştire, rătăcită prin arhivele depărtatului oras 
nemtesc. 

De la medicul lui Ştefan cel-Mare înnainte, avem 
o serie întreagă de acte pentru tot secolul al XVI-lea 
şi al XVII-lea, în ce priveşte pe medicii Domnilor şi 


1 Ibid., pp. 40-1. 
2 lorga; „Acte şi fragmente“, III, pp. 73-4. 

boierilor noştri, — pentru că în secolul al XVIII-lea 
numai, se ajunge la medicină şi pentru ceilalţi. Astfel 
la 1508 întîlnim un medic, acesta Sas, cel dintiiu 
medic sas,— căci medicina săsească nu e aşa veche pre- 
cum Sar crede, şi a trebuit ca mai întăiu Saşii să lege: 
relaţii cu Universitățile germane, de unde au luat şi con- 
fesiunea luterană. Il chema Francisc. 

Acum, Radu-cel Mare a fost un om bolnăvicios şi avea 
nevoie de necontenită îngrijire. E arătat astfel, în cronica 
turcească a timpului, că şapte ani a fost paralitic, „boala 
groaznică şi cumplită“ de care vorbeşte şi Viaţa Sf. Ni- 
fon !. Şi, fiindcă i se cerea unui Domn să împartă drep- 
tatea direct, Măria Sa făcea în fiecare an cercetarea terii 
şi avea pe lingă fiecare mănăstire bdăile sale unde se 
aduna lumea şi vorbia de-a dreptul cu Vodă, aşa încît se 
mintuia în cîteva clipe expunerea procesului, pronun- 
ţindu-se sentinţa fără niciun apel şi executindu-se 
imed at. Radu mergea, astfel, în căruţă. De aceia a şi 
vemt medicul sas pentru dinsul?. l 

Zece ani după aceasta, — după ce cunoaştem, va 
să zică, pe medicul evreu al Hanului Tatarilor, ` pe 
bărbierul ungur din Buda, pe medicii italieni, pe 
unul german şi altul sas,—avem şi un medic din 
Ragusa. 

R gusa, pe coasta Mării Adriatice, este unul din 
cele mai minunate oraşe de pe lume: făcut, în mic, 
după Veneţia, a avut rosturi politice, administrative 
şi de cultură ca şi minunata cetate dogală. Aici a 
existat şi o înnaltă cultură intelectuală “încă de la în- 


1 V. „Floarea Dasurilor*, |, Bucureşti, 1907, pp. 433-5. 
2 Hurmuzalki, XV, p. 180, no. cccxxix. Cf. ibid., p. 267, nota 1. 

ceputul veacului al XVII-lea ; literatura sirbeascá o 
bucată de vreme s'a adăpostit în Ragusa, căci Serbia 
propriu-zisă era absolut la disposiţia Turcilor. Ragu 
sanii făceau şi un comerţ foarte întins, chiar pănă la 
noi, unde erau negustori detailişti, ca şi bancheri cu 
-noscuţi. Şi prin urmare nu e nimic mai explicabil decit 
ca un Domn de la noi să ceară medici de la Ragusa 
Acest medic al lui Neagoe-Vodă Basarab se chema 
leronim Matievich, şi el se întilneşte prin Decembre 1517, 
cînd a fost trimis de stăpinul său la Veneţia. E făcut 
acolo cavaler de către doge, ceia ce echivala, de ait- 
fel, cu o simplă ‘decorație din timpurile noastre, 
nu mai mult. Între actele ragusane comunicate mie 
de răposatul mieu prieten Jirecek, se găsesc două fä- 
cînd menţiuni despre Meatievich: care se întimpină 
la plecare şi la întoarcere, în Decembre 1517 şi în 
April 1518. Din ele se vede că leronim era „me- 
dicus chyrurgicus, servitor illustris domini Bassarachi 
(sic)“ şi, cum se cam încurcau lucrurile la atita dis- 
tantá, se adauge că atesta e „Voevod al Transil- 
vaniei“ !. 


l lorga, „Două do-umente din Arhivele ragusene:, în „Arhiva socle= 
tăţii ştiinţifice şi literare“ din laşi, 1X. 


III. 


De: la medicul lui Neagoe Basarab trecem acum la 
medicii Domnilor moldoveni din aceiaşi vreme sau 
dintro vreme apropiată cu aceia pănă la care n'am 
ajuns. 

Căci de medicii Domnilor munteni contemporani 
se vorbeşte mult mai rar. Despre tatăl lui Mihai Vi- 
teazul se ştie că el, Pătraşcu-cel-Bun, a fost trimes 
la munte după aier, la Rimnicul-Vilcii, şi, fiindcă Rim- 
nicul era mai aproape de Sibiiu, unde se aflau mai 
buni medici ca la Braşov, a fost chemat de acolo, ca 
să-i ajute, doctorul loan Evangelista !. 

Un medic din Braşov se întorcea în 1568 de la 
Curtea munteană a lui Petru-Vodă?. Cum şi urmaşul 
tinărului Voevod care era să se stingă în exil la 
Constantinopol, Alexandru-Vodă, «era  bolnăvicios 
Ivaşcu Golescu-i aduce în 1574 un medic tot din 
acea cetate săsească 3. În lulie 1576 „doctorul“ e 
trimes iarăşi la noi, şi în Decembre se dau „pilule“ 
Domnului *: Din trimeterea, în Iulie 1577, a lui Chisar 


1 Hurmuzaki, XI, pp. VIII şi 868: „pecierat sibi doctorem medicine 
intromitti“ 

2 Ibid, p. 804, 

3 lbid.. p. 812, 

4 Ibid. p 814. 

Clucerul la Braşov ştim că e vorba de doctorui Paul , 

Ceia ce nu împiedecâ moartea Voevodului. Dar şi 
în 1578, pentru copilul Domn Mihnea, venia acelaşi ?. 
Un doctor braşovean îl căuta zece ani mai tărziu °. 

Trecînd acum la Moldova, Petru-Vodă Rareş, care era 
om cu multe nevoi şi multe delicateţe, care domniă 
împărăteşte, avînd o nevastă ce se cobora din [arii 
sirbeşti, din neamul Brancoviceştilor cari au continuat 
pe Împăratul sirbesc Ştefan Duşan şi tari supt toate 
raporturile aveau pretenţii în legătură cu această stră- 
lucită înrudire, Petru Rareş, zc, se căuta. în 1528, 
cu un medic ardelean; cel puţin aşa se pare după 
un text care nu e din tale afară de clar*. În tot 
casul, la 1542, în a doua Domnie, după ce el stătuse 
o bucată de vreme în cetatea Ciceului, unde a îndurat 
mari năcazuri, după ce trecuse prin Constantinopol şi 
cum spune legenda, Sultanul trebuia să-l calce, conform 
obiceiului, tradiţiei, în picioarele calului său, iar Rareş 
a întrebuințat o formă ipocrită: sa aşezat supt 
podul pe care a trecut Sultanul şi astfel l-a călcat 
calul acestuia fără a-i face vre-o neplăcere (ilaritate), 
după ce sa întors in fară şi a spus acel cuvint 
teribil, pe care l-am citat în vremuri cînd aveau unii 
oameni inima lor cît un purice, dar de atunci li-a 
crescut la loc, acel cuvînt straşnic: „voiu fi ce-am 
fost şi mai mult decît atit“ şi era acuma, băfrin 
şi slăbit, căci, oricum, lucrurile lăsaseră urme în 
vlaga lui, Petru a întrebuințat doi medici ardeleni de 


1 lbid, p. 815. 
2 Ibid., p. 818, 
3 lbid., p. 834. 
4 Ibid, > V, p 304 no, Dvz: 

categoria bărbierului: unul, Ştefan, la 1542, şi cellalt, 
Gheorghe!. 

Pe urmă, la 1563, ne oprim la Domnia unui va- 
letudinar în tot timpul Domniei sale. Acest valetu- 
dinar, a cărui cruzime a rămas vestită mai ales prin 
amintirea nuvelei lui Costachi Negruzzi, exagerată 
pe basa unor cronici care poate au exagerat şi ele, 
cu „capul lui Moţoc“ din această splendidă operă de 
imaginaţie, Alexandru Lăpuşneanu, om de sigur foarte 
crunt, care omora pentru plăcerea de a omori, şi pentru 
anume necesităţi politice care, pe vremea aceia, se 
puteau servi în felul acesta, distrugind atita boierime,— 
era minat şi de boala lui. Căci a fost un om bolnav. 
De ce natură să fi fost această boală nam putea 
lămuri, şi ceia ce bănuiesc nu poate fi spus oral. Un 
ct contemporan, eoncordind cu ce spune însuşi în 
scrisorile iui, arată că la urmă el era orb?. In scri- 
sorile acestui òm rău sint însă note de duioşie stranii, 
alături de pasagii ca acesta: „din ochii miei se scurg 
urdori“, ex oculis meis stercora colliguntur. 
Avea momente contrazicătoare, ca orice om desechi- 
librat. Ca Filip al Il-lea al Spaniei, care scria fetei lui 
din Terile-de-jos despre frumuseța cintecului privi- 
ghetorilor în grădinile Escurialului! Intro scrisoare, 
Alexandru-Vodă cere Saşiior să-i trimită prune us- 
cate, care se prepară acolo mai bine decit la dinsul, 


1 Ibid, p. 427, no. pccxc, p. 502, no. CMXXXIX. 

2 „ille solus Palatinus Moldavie Alexander, manendo in Szoczowa 
duodecimque consiliarios suos decolando, factus est caecus, et statim 
post hunc diem in tota terra Moldaviae ad hunc usque diem grassatur 
pe tis“ (după scrisori moldoveneşti din Novembre 1564), Iorga, „Nouveaux 
matériaux pour servir ă l'histoire de Jacques Bastlikos FHéraclide“, Bu- 
curesti 1900, p. 85. 

pentru că „Doamnei noastre îi plac foarte mult aceste 
prune“. 

Fiind aşa, i-a trebuit să se caute necontenit. Şi, 
fiindcă i-a dat Dumnezeu de odată şi un alt năcaz, 
fiind lovit la picioare!, el se adresează Ardelenitor, 
ca să-i trimeată un medic sau un bărbier. La 1558 
întilnim întăiul cas: îi vie din Bistriţa medicul sas 
Andrei?, care l-a căutat mai multă vreme. Vedem din 
scfisorile Voevodului că-i recomanda ierburi care 
cresc numai prin Ardeal în luna lui Maiu °. 

Mai tirziu, —ca să nu ne împovărăm de păcate şi 
să zicem că „cetăţenii“ erau lipsiţi de îngrijiri me- 
dicale—, se cerea ducerea unui medic din Braşov pentru 
ei în genere *. Trebuie să fi fost o boală cumplita 
(ilaritate), şi, de fapt, era atunci ciuma, cea d'intăiu 
asupra căreia avem vre-o lămurire . Atunci deci sa 
gindit un Domn şi la nevoile „cetăţenilor“, cari să 
fie cautaţi în bloc de acest medic ardelean. 

Acum, dacă Alexandru Lăpuşneanu avea nevie de 
un doctor necontenit, evident că avea aceiaşi nevoie 
şi Petru Șchiopul, care se pare că a fost totdeauna 
şchiop şi boala lui o cunoaştem din timpul exilului, 
— căci el părăseşte ţara la 1591 şi fuge în Austria, 
aşezindu se lingă Viena, apoi sa dus la Tirol şi sa 


1 Hurmutali, XV, p. 553, no, mavit 

2 Cf. ibid., p. 762, no mMxxxvi, şi p. 533, no. DCCCCLXXIX. Ceruse 
pentru picior un „medicum seu ba:rbitonsorem“, şi pentru boala de ochi 
“se adresase şi la Sibiiu. 

3 Ibid., p. 553, no. DCCCCLXXIX 

4 lbid, p 604, no. MCxxv.. 

5 „Nouveaux matériaux“, |. c. A doua, din 154, care a pustiit Ori- 
entul, pare a ne fiatins şi pe noi; „Analele Academiei Romine“ XVIII, 
pp 20-1. 

stabilit la Innsbruck, de unde a trecut la Bozen, unde 
a şi murit, fiind îngropat lîngă biserica Francisca- 
nilor, unde iam văzut mormîntul, acoperit de altele 
clădite de-asupra lui. Intrunul din multele rapoarte 
privitoare mai ales la cererile de bani ale găzduito- 
rilor, săi, cari despreţuiau juvaierele şi blănurile bo- 
găţiei orientale, e vorba şi de boala care-l tăcea să nu 
poată merge călare şi care se numeşte „Maretz“, în urita 
limbă germană de acolo, din Tirol". Înnainte însă de 
a-şi părăsi tara pentru boala lui a avut nevoie de un 
medic şi a adus deci pe loan Fasching, din Bistriţa: 
avem o scrisoare a lui din 1585, de implorare către 
ai săi ca să intervie pe lingă Domn,/care, evident, nu 
voiă să-i deie voie să se întoarcă acasă, Nu ştim ce 
soartă va îi avut intervenţia ?. 

A fost un moment, pe la 1577 cînd Ţara-Romă 
nească era să aiba ca Domn pe un doctor, pe un 
doctor care nu era Romin în aparenţă, dar pretindea 
a fi tot Romin, prin legăturile tăinuite, recunoscute 
de boieri, ale imaicei sale. E medicul Bernardino 
Rosso, din Pera: se pare că, deci, Neagoe Basarab, 
pe care şi-l pretindea tată, cunoscuse pe mama lui 
Bernardino, şi erau persoane în stare să dovedească 
lucrul acesta, şi pn semnele pe care pretendentul 
neaşteptat le avea pe corp. Căci obiceiul era să se taie 
semne de acestea pentru ca un copil nelegitim, la 
o anume vîrstă, să poată facë a i se recunoaşte ca- 
litatea domnească. Bernardino Rosso a mers astfel 
cu boierii din partidul lui şi a cerut Domnia Teri 


1 Hurmuznki, XI, passim, 
2 Ibid, p 683; no. CXXXIX. 

Romăneşti, care sa dat însă, puţină vreme după 
aceasta, unui fiu, tot din flori, al aceluiaşi Pătraşcu, 
Petru-Vodă Cercel. 

Evident că Petru Cercel so H căutat în multele 
lui rătăciri cu medici, dar aiurea decit în Domnia lui 
munteană, căci se ştie că el a fost prin Franţa, întro 
calitate dubioasă, la o Curte cu o reputaţie rea, Curtea 
lui Henric al II-lea, — de unde „Cercel“; după aceia 
a mers la Constantinopol, unde i sa dat, cu greu, 
Domnia, a stat doi ani în Scaun, a clădit Curtea 
din Tîrgovişte, innoind biserica de acolo, a turnat 
tunuri — ca acel de la Museu, care cred că n'o fi 
fost întrebuințat şi modernisat de Germani. Şi după 
ce a pierdut Domnia, sa dus în Apus, stînd iarăşi la 
Veneţia, de şi-a luat un palat pe Canal Grande. Era 
un om foarte cunoscut, foarte frumos, foarte simpa- 
tisat acolo, găsind, nu numai admiratori, ci, lucru mai 
rar, persoane care să-l împrumute, deşi nu oferia ga- 
ranţii, Evident că în toate aceste drumuri Petru Cercel 
o îi avut a face cu medici; dar pe aceştia nu-i pu- 
tem şti. 

Cit priveşte pe Mihai însuşi, nu-i ştim medicul în 
Ardeal, dar e imposibil ca el, fiind „Craiu“ în Ardeal 
să nu fi avut, ca şi Bâthoreştii, un medic pe lingă dinsui. 
Am găsit o singură scrisoare de-a lui în legătură cu 
această artă: la 1600, înnaintea luptei de la Mirislau, 
pe care a pierdut-o, ordonind stringerea taberei la 
Sas-Sebeş, el cerea o mulţime de meşteşugari, înce- 
pind cu „bărbierii hirurgi“ °. 


1 „Analele Academiei Romine*, XVIII, pp. 22-3. 
2 Hurmuzal i, p, XII, 986, no MCCCXCIX. 

Ca dovadă de legăturile pe care pribegii din {erile 
noastre au trebuit să le aibă cu medicii străini, stă 
şi testameritul lui Radu Şerban, făcut la Viena la. 
1620, testament scris în romăneşte şi care, printr'o 
întîmplare cu totul neaşteptată, s'a păstrat. E scris 
pe o coală de hirtie, extrem de remarcabilă şi prin 
aşezarea şi prin caligrafia scrisului. Între marturi e 
trecut şi d rul „Rorăr“, din „Beciu“ (Viena)!. 


Matei Basarab, fireşte, a avut în ultimii ani un 
medic cu care sa căutat necontenit, fiindcă fusese 
rănit la genunchiu în lupta de la Finta (1653) „un 
medic adus din Ardeal. În revista „Luceafărul“ sa 
publicat o scrisoare de-a lui, cerînd medici după luptă. 

Cronicarul ardelean Kraus? povesteşte că „bărbierul“ 
lui Matei, puind fără socoteală plasture pe picior, nu 
putu împiedeca o cangrenă. Atunci prințul ardelean 
trimete aliatului său „un renumit bărbier din Sibiiu“. 
El întilneşte însă pe Polonul care îngrijia pe Matei, 
înveninindu-l cu  plasture. Medicul ardelean, lacob 
din Făgăraş, descopere crima şi aduce prinderea vi- 
novatului şi a complicilor lui, unsprezece boieri, dintre 
cari unii ar fi fost şi ucişi. O scrisoare a noului 
Domn Constantin Basarab îl arată trimeţind după 
leacurile cerute de medicul său, în Ardeal °. 

Atita putem spune pănă în acel moment, pe la stir- 
şitul veacului al XVII-lea, în care Curtea lui Vodă- 
Brincoveanu avea, şi în ce priveşte medicina, per- 


soane foarte bine cunoscute, şi unele deosebit de 
interesante. 


1 „Analele Academiei Romîne“, XXI, p, 291. 
2 In „Rerum austriacarum scriptores, pp. 210-1. 
3 Hurmuzaki, XV, pp 1258-9, no, MMCCCXLVI 

În Moldova, Radu Mihnea, om de o cultură ne- 
obişnuită, care-şi trăise tinereţele şi în Veneţia, im- 
bolnăvindu se de ochi, ca Lăpuşneanu, nu află la noi 
Cine să-l caute, ci părăseşte la 1619 puterea, penru 
a merge să se caute la Constantinepol de unde se 
întoarce sănătos !. 

Ştefan Tomşa, rivalul său, un bătrin foarte crunt, 
care şi el cunoştea Apusul, ca unul ce luase parte la 
războiul dintre Henric al IV-lea şi regele Spaniei, fiind 
între apărătorii cetăţii Jaca, în Pirinei, tiranul acela care 
speria Iaşul trecînd pe străzile podite cu loadbe de 
lemn în fruntea gărzii lui înnarmate şi care măcelăriă 
pe boieri ca distracţie şi ca precauţiune, scrie odata 
în Ardeal că-i trebuie un doftor sau un barbier care 
să lecuiască urechea astupată a unui casnic, căruia 
„îi vijiia capul“; oferia, o sută galbeni de aur pentru 
a se aduce urechea bolnavă în stare bună?: o for- 
midabilă sumă pe vremea aceia, care ar face gelos şi 
pe un doctor din timpul nostru (ilaritate). 

Tot în Moldova, la jumătatea veacului al XVII-lea, 


1 Miron Costin, p. 268: „Singur au pohtit la Imparâţie sa-i vie ma- 
zilie, să poată merge la Țarigrad, pentru leacul ochilor“, 
2 Hurmuzaki, XV, p. 925. 

Vasile Lupu avea un medic străin, danes, Scogard, 
cunoscut printr'o scrisoare ce priveşte sinodul ortodox, 
care Sa ținut pe vremea aceia în laşi”. 

Doctorul nu era însă aşa de faimos încît, find 
bolnav moştenitorul lui Vasile-Vodă, loan, de o mînă, 
să nu se simtă nevoia de a-l trimete la Constanti- 
nopol, cu gindul de a se consulta, la nevoie, şi ne- 
dici din Padova, pe atunci vestită în toată lumea 
grecească, şi de a se întrebuința băile de Brusa; co- 
pilandrul a murit însă în Capitala turcească ?. 

Dar în epoca lui Vasile Lupu ştim că existau şi 
prin deosebite oraşe „bărbieri“ permanenţi per tru 
îngrijirea rănilor, pentru oase frînte, pentru legături 
scriîntite şi pentru luat sînge, — ceia ce se obişnuia 
pentru orice boală. Şi iată de unde cunoaştem aceasta: 

Într'un rînd, la Suceava, au venit oameni din Ardeal, 
cari s'au îmbătat şi, făcînd scandal, străjerii au inler- 
venit şi i-au bătut, cum era datoria lor, dar, dintre 
victimele lor, unul, rănit, a trebuit să fie pus în pat 
pe multă vreme. Din scrisoarea pe care o trimete 
Vornicul de Suceava către Bistriţeni, plingindu-se de 
tulburarea păcii, el spune că nenorocitul a fost dat pe 
sama unui bărbier şi bărbierul a trebuit să fie plătit: 
„Au dat unul bărbiarului o fotă şi o năframă, iar 
altul au dat iar bărbiarului să îmble să tămăduiască 


1 Hurmuzaki, V, partea 3, p. 68. 

2 Cf. Miron Costin, p. 309; Hurmuzaki, IV, p. 512, no. Dxcv; Pa- 
padopol-Calimah, „Despre Gheorghe Stefan“, pp. 26-7 şi Iorga, „Studii 
şi documente”, IV, p. 263. Corpul lui ioan a fost trinies îmbălsămat la 
laşi. — Cf. „Studii şi doc.“, VIII, p. 88: „Sînt hotărit de dobtor a merge 
la o baie în pămîniul Ţerii-Turceştti, la oraş la Brusa“ (1813). 

pre cel ce dzace tăiat d'ănşii, de au dat trei zloți 
şi giumătate“ !, 

Va să zică se plătia une ori în natură cu piese 
de îmbrăcăminte femeieşti; cea dintăiu pomenire a 
bărbiereselor în izvoarele istoriei (ilaritate). 


Am spus că lămuriri mult mai bogate le avem în 
ce priveşte epoca lui Brincoveanu. 

Brîncoveanu a avut pe lingă el oameni foarte re- 
marcabili. Fără a vorb prea mult despre doctorul 
loan Comnenul, format în Italia, care ajunsese călu- 
gărul leroteiu şi Mitropolit de Silistra (+ 1717), 
el a ţinut întăiu pe doctorul Iacob Pylarino În 
istoria medicinei deplină, care trebuie să se scrie 
cîndva, acest medic lacob va ocupa un loc de samă. 
El e. în adevăr o personalitate, şi activitatea lui 
a fost în legătură cu popularisarea ideii vaccinării 
înnainte de epoca lui Jenner”; scrisese o lucrare gre- 
cească foarte folositoare asupra acestui subiect. A facut, 
de alminteri, şi carieră politică, căci acel care la noi 
era „lacob doctorul“ a ajuns consulul Veneţiei la 
Smirna în 1708. La Bucureşti se însurase şi, din so- 
cotelile lui Brincoveanu, cunoaştem şi darurile ce i 
s'au făcut la nuntă“. 

Acesta este unul din medicii lui Brincoveanu. Pe 


1 Hurmuzahi, XV, p. 1054, no mpccccLăxiv. — Pentru un barbier- 
medic, ibid., p. 1653, mo. MCCAL. 

2 Scrisori de ale lui şi în Hurmuzaki, XIV, 

3 Cf lorga, „Istoria literaturii romîne în secolul al XVII-lea“, i, pp 
39-40, 45 (cartea lui în Sathas, „Filologia neo-elenică“ (grecește), pp. 
428-30, sau in Legrand, „Bibliographie hellénique“, 11, p. 474; cf. „Biserica 
ortodoxă“, XV, pp. 903-4 şi Hurmuzaki, IX, p. 404, no. paLvu La 1699 
el era încă la Veneția („Ist, lit.“, L p. 45), 

4 Condica Vistieriei, în „Revista istorică a arhivelor“, M, pp. 313, 659, 
715, 721, 729. 

lingă el însă bogatul, mindrul Domn avea şi pe alţii. 
Probabil că a întreţinut relaţii, la Constantinopol, şi 
cu un vestit medic evreu, Daniel Fonseca, de la care 
avem şi ceva dintr'o corespondenţă literară în vremea 
cînd Domn la Bucureşti era rivalul şi urmaşul lui 
(„onstantin-Vodă, Nicolae -Mavrocordat '. 

Aici la noi însă era un „medic mare“, sau, cum 
se zicea în epoca fanariotă, un archi-iatros, Pante- 
lgon:, care apare numit astfel în socotelile citate. 
Afară de aceştia, în sfirşit, găsim la Curte şi pe un 
hirurg sas, Ştefan Sixt”, şi pe un curios tip care, 
după nume, arăta să fie Italian: Bartolomeo Ferrati 
conte, care se îmhrăca foarte amestecat, procurind 
momente plăcute acelor cari veniau la Briîncoveanu : 
„blană polonă, cingătoare pestriță de mătasă, ciubote 
mici polone, roşii, galbene, negre, cu potcoavă; apoi 
peruca, pălărie nemţească cu galon de aur ^. 

Omul era bogat, avea moşii în Ardeal, şi Voda îi 
dăduse cu ce să-şi ieie o moşie în Moldova, la Co- 
țofaneşti. Căsătorit cu Agnes Kalnohy, avea o fata 
măritată cu Anton Horváth de Zsikod şi presinta pe 
lingă profesia lui medicală şi anume aptitudini de ar- 
heologie şi spionaj . Supt toate raporturile însă, şi 


1 Hurmuzaki, Supl. 1, partea l, pp, 444, 454; „Arh. soc. şt. şi lit“ 
din laşi, articolul mieu şi al lui Al. Mavrocordat 

2 Condica Vistierjei, pp. 338. 

3 Hurmuzaki, 1X, partea 1, p 610, no Dccaxxiv (inscripţia de pe 
mormîntul copiilor lui). 

4 Dadich, in Gatterer, „Allgemeine historische Bibl.“, XV, pp. 239-40. 

5 Hurmuzaki, IX, partea 1, pp. 533-4; JX, partea 2, pp, 191-2, nò cciu; 
„Arch. istorică“, 1, p, 50; Fermendzin, „Acta Slavorom meridionalium“, 
XVIII, p. 330; Timon, „Imago Novae Hungariae“, Viena, 1754, p 28; 
Bergler, „Isagoge in eruditionem universalem“, p. 422; Cf. „lst. lit, 
rom.", |, p. 40 si nota 9; p. 144 nota 1, 


— 32 


în ce priveşte multiplicitatea ocupaţiilor, şi in ce priveşte 
varietatea costumului, e, de sigur, un om puţin obişnuit. 
Tot pe atunci a venit cel diintăiu medic francês, 
Lantier!, însurat cu o Armeancă, trecut la islamism 
şi, după pocăință, trimes la Bucureşti, de ambasa- 
dorul său; altul va apărea numai la 1730, în Domnia 
lui Constantin Mavrocordat: medicul Bertin, care lecui 
de epilepsie pe tînărul Voevod . 
Dar, pentru a ne întoarce la Brîncoveanu, sim- 
patia de care se buctirau medicii supt Domnia lui 
se explică şi prin faptul că avea o familie numeroasă. 
Si mai trebuie să se. ţină samă, pentru a se înţelege 
uşurinţa relativă cu care se puteau afla acuma profe- 
sionistii, de urmatorul fapt. Pe atunci, la sfîrşitul 
veacului al XVIII-lea, medicii ajung să joace un r | 
zarte important în toată lumea turco-grecească. Turcii 
a şi Arabii, a1 o deosebita exlavie pentru er Nu 
se putea ca un medc sa nu fie om învătat, in so- 
cotinţa lor, şi nu se putea ca un om învăţat să nu 
fie medic. Toţi călătorii spun că la o întîmplare de 
boală veniau la dingi: fel de fel de Musulman bol- 
navi, bărbaţi betegi, femei nerorocite, copii sufe- 
rinzi, cerînd numai decit să li se dea o consultaţie. 
Se recomandă chiar de călători ca oricine vrea să fie 
prețuit în lumca turcească să jea citeva prafuri în 
buzunar şi să arăte că e priceput în usagiul lor. Şi 
la Greci a trecut acest respect. aproape superstiţios, 
de la Turci. Şi atunci, de pe la 1670-80, încep să vie 
în Italia Greci cari-şi fac la Padova studiile de me- 
1 Hurmouzaki, Supl. 1, partea 1, p. 354. 


2 Sulzer, „Geschichte des transalpinischen Daziens*, partea inedită 
(originalul la Braşov; copie în Bibl. Acad. Romîne). 

dicină, şi, fiindcă pedantismul grecesc stăruia în ve- 
chea filosofie s'a creat cuvintul cu care au fost cu- 
noscuţi mult timp toti medicii de acest fel: „iatrofi- 
losofi“, adecă „medici-filosofi“, 

Un astfel de iatrofilosof, care a jucat un rol extraor- 
dinar în lumea turcească, afost şi Alexandru Mavro- 
cordat, tatăl lui Nicolae şi lui loan, bunicul lui Constantin- 
Vodă, care a făcut studii de medicină la Padova. În 
familia lui sa stabilit chiar un fei de tradiţie de a se 
învăţa această artă, şeful familiei învăţind, prin prac- 
tică, pe copiii lui. N'ar fi cu neputinţă deci ca Nicolae 
Mavrocordat să fi ştiut puţină medicină, ceia ce nu l-a 
împiedecat să moară de ciumă, ca şi fratele lui loan; 
dar ştim foarte bine că fata lui Alexandru, foarte inteli- 
gentă, soţia beizadelei Matei Ghica şi mama lui Grigore 
_Ghica-Vodăal II-lea, avea cunoştinţi serioase de medi- 
cină,—cea dintăiu femeie, care, cel puţin în cercul familiei 
şi cunoştinţelor sale, a practicat medicina !. 

Nicolae Mavrocordat a avut pe lîngă sine un medic 
Aromin. cu pregătire la Padova, loan Procopie, zis Pam- 
peri, autor al unor biografii literare anexate la „Biblio- 
theca graeca medii aevi“ a lui Fabricius? şi, un timp, şi 
pe Olandesul Mihail Schendus Vanderbech, care, pără- 
sind supărat această Curte, se răzbunâ printr'un pamflet?. 

1 Hurmuzaki, IX, partea I, p 607, no. DCXCXXI: „La madre del Gicca, 
dragoman deila Porta, sorella di Mavrocordato, prencipe di Valachia, 
che professa cognitione de medicina, me lo fă conoscere col essibirmi 
linclusa nota per il provedimento di alcuni medicamenti da costi“. 

2 V. şi Iorga, „Istoria Romînilor din Peninsula Balcanică“, Bucureşti, 
1919, p. 50. 

3 „Empirica illustris per septem nobilissima euporista familiaria re- 
media, authore Michaele Schendo R, C, S. eq. Vanderbech, etc., ad 
dita authoris apologia adversus Mavrocordati sycophantias, par le doc- 


teur Conrade de Schebehen. Cf. Sulzer, „Geschichte des transalpinischen 
Daciens“, Il, pp. 91-2, 


În felul acesta am ajuns la jumătatea veacului al 
XVIII-lea. 

Grecii medici au dispărut, întrerupîndu-se, de bănu- 
iala turcească şi de gelosia ortodoxiei, relaţiile cu 
Italia, şi Domnii întrebuinţează, cum spuneam, sau 
medici francesi, sau medici germani, sau medici ita- 
lieni, din ce în ce mai mult. 

Dintre Francesi, am pomenit mai sus pe Bertin ; 
Jean-Baptiste Marie Desmarets se afla la 1729 pe 
lingă acelaşi Constantin Mavrocordat !. În ce priveşte 
acum pe Germani, în cimitirul bisericii catolice din 
Bucureşti era îngropat, în Octombre 1741, după o 
petrecere de douăzeci şi opt de ani în ţară, unde 
venise la abia douăzeci de ani, hirurgul Cristian Maler 
din Brandenburg, care din luteran se făcuse catolic?, 

A fost vorba de acel doctor Stahl care a îngrijit 
pe nevasta lui Constantin-Vodă Racoviţă, tînără încă, 
-de la Constatinopol, foarte gingaşă ca sănătate şi 
care, adusă în laşi pe una din acele ierni cumplite cu 
vifor şi furtună, sa îmbolnăvit şi a murit foarte ră- 

1 1, C. Filitti, „Scrisori francese privitoare la relaţiunile Principatelor 


romîne cu Franţa în sec. al XVI-lea”, p, 8, no. vu, 
2 Hurmuzaki, 1X, partea t, p, 609, 

pede. Pentru Constantin-Vodă a fost o durere ne- 
sfirşită; i-a făcut un mormint de toată frumuseţa, care 
însă nu se mai cunoaşte că e frumos, fiindcă, găsin- 
du-se in biserica Golia, care se repară încă din ti- 
nereţele mele, sa ingrămădit pe el, necontenit, un 
strat de praf atit de gros, încît marmura zace supt 
un adinc coperiş preservator, pănă în momentul cînd 
vor putea continua reparaţiile!. 

Medicul care nu putuse salvă pe Doamna Sultana, 
a fost pus la închisoare, unde a stat o mulţime de 
vreme: S'au găsit desperatele lui scrisori de intervenţie. 


Îndată după aceasta practi4 medicinei la noi se află 
într'o fasă nouă. Şi iată cărui fapt i se datoreşte această 
fasă nouă: Grecii, cari o bucată de vreme. aveau le- 
gături numai cu Italia, cu Veneţia şi Padova, în special, 
“încep să aibă legături cu lumea ungurească, cu lumea 
germană, şi anume prin Romînii macedoneni, 

Scriind, acum în urmă, o broşură de popularisare a 
chestiei Macedoniei pentru Apuseni şi căutind prin 
fel de fel de cărţi vechi, prin listele de abonaţi sau 
prenumeranţi, am rămas uimit de cantitatea enormă 
de elemente aromăneşti în toate manifestările cultu- 
rale ale Grecilor din veacul al XVIII-lea. Aşa-nurmiţii 
„Greci“ cu rol cultural sînt mai toţi din Epir, din 
Macedonia şi Tesalia, din regiunile vestite odinioară 
prin comerțul lor cu Veneţia. Nu era însă regiune 
mai puţin grecească ca aceasta, şi nu era regiune unde 
elementul romănesc să fie mai bogat represintat. Aşa- 


1 Iorga, „Inscripţii“ („Studii şi docsmente“, XV), p. 163. — Cf. Sulzer, 
o, c,, l, pp. 52.3 şi partea istorică inedită; Raicovich, „Osservazioni“, 
p. 16% nota, 


numiții „negustori greci“ din Ardeal, de la Braşov, 
de la Sibiiu, din Tokay, din Buda, ca şi din părțile 
ungureşti locuite de Romini, ca Beiuşul, Oradea- Mare, 
acei cati au întemeiat bisericile cele mai frumoase pe 
care le au astăzi Rominii ortodocşi şi care nu sînt fă- 
cute de săracii credincioşi din partea locului, erau 
membri privilegiați ai cunoscutelor „Companii“. De 
aici au resultat colonii foarte prospere şi de înnaltă 
civilisaţie, de la o bucată de vreme şi în centrele 
germane ale Austriei şi Germaniei chiar, ca in Lipsca, 
unde bilciul anual atrăgea necontenit şi oaspeţi mai 
puţin statornici. 

„Grecii“ aceştia, cari trăiesc din tata în fiu prin 
aceste regiuni apusene, chiar dacă se întorceau la ba 
trîneță să moară acasă, să se îngroape după datina 
răsăriteană, puneau pe fiii lor să învețe, nu numai 
negoţul, dar şi alte lucruri, medicina între altele. Şi 
astfel] s'au creat, de la o bucată de vreme, legaturi 
foarte strinse între ştiinţa medicală germana, care a 
progresat enorm la sfirrşitul veacului al XVIII lea, şi 
între lumea răsăriteană. 

De aceia întilnim un mare număr de tineri cari-şi 
fac studiile acolo, la Lipsca mai ales, cum e casul pentru 
cutare „Trac“ care închină o compilaţie de şcoală 
lui Grigore Alexandru-Vodă Ghica!, apoi pentru Tu - 
dose Gheorghiadi, pentru Constantin Filiti din Epir, 
care, acesta, a studiat la Halle, ajuns a fi cen- 
trul pentru învăţarea medicinei de Greci. Ei nu se 
duceau să practice la Constantinopole, unde se plătia 
puţin, ci veniau să exercite arta lor în Bucureşti sau 


1 V, „Revista istorică“ pe April-Maiu, 1919. 

in laşi. Sa mai cităm numele unui dr. Siropulo, unui 
dr. Tudurachi, din Moldova, mort la Cimpina, la în 
torsul de la băi în Germania, unui dr. Saul, unui 
dr. Pascal, căsătorit la Berlin cu o Germană '. 


Numărul acelor „Greci“ cari sau aşezat în capi- 
talele noastre la sfirşitul veaculu al XVIII-lea sau la 
începutul veacului al XIX-lea este în adevăr foarte 
mare, şi ei concurează cu foarte mate succes pe me- 
dicii german, ca dr. Herlitz, de pildă, cu care sa în- 
ceput În laşi, în 1768 spitalul Sf. Spiridon, făcut de 
nemingiiatul Constantin-Vodă Racoviţă ° 

Unul din medicii saşi din Ardeal care merită să 
fie menţionat mai. cu deosebire, fiindcă a lăsat o operă 
de +nformaţie de o vaivare cu desavirşire deosebită 
— „Beiträge zu einer statistisch-historischen Beschrei- 
bung der Moldau“ (1805). — este Andreas Wolf, 
care a stat la noi între 1780 si 1796, venind întăiu 
la 1780 şi stind pănă la 1782, pentru ca apoi, revenind 
la 1788, să petreacă în Moldova între 1795 şi 1797. 
A fost prieten foarte bun cu vestitul Mitropolit mol- 
dovean, de origine din Ardeal, lacov Stamati, care 
a făcut biserica Banului d'n laşi, unde mai este un 
portret deosebit de frumos al lui ` 


În paragraful închinat medicilor, Wolf îşi ride de 
colegii lui greci, chiar de arhi-iatrul plătit cu 500 
„pană la 1.000 de lei pe luna, şi citează ca incapa- 
bili pe Testabuza ca şi pe Costa, cati amindoi vor- 
biau şi latineşte. Se pare că şi medicul ardelean 


1 Cf, Sulz r, o. c. Ml, pp. 53 4, 667-8; Hurmuzaki, X, p. 39, no. 
XXXIX; „lst, lit. rom,“, il, p. i8 si nota 5. 
2 „Studii si doc.“, V, p 566; Hurmuzaki, L c. | 

Chenot, de origine frances, a funcţionat pe la 1780- 
90 în Moldova!. 


Între medicii greci cari se bucurau de mai multă 
faimă prin anii 1780-90 au fost cunoscuţi mai ales 
doi: Silvestru Filiti, „doctorul Silivestru“, şi doctorul 
Dimitrie Caracaş. 

Doctorul Caracaş, care studiase la Halle şi la Viena, 
a fost, nu numai întemeietor de spitale şi om foarte 
căutat pentru învăţătura sa şi pentru un deosebit ta- 
lent în îngrijirea bolnavilor, dar, în acelaşi timp, un 
spirit larg în sensul secolului al XVIII-lea, un „homme 
d'esprit“, capabil de-a face versuri, pe care evident 
nu Je dădea ca un mijloc de curarisire, versuri pe care 
pe la sfîrşitul vieţii sale le-a strîns întrun volum 
destul de elegant, care este una din cele mai mari 
rarităţi bibliografice’. 

Un al treilea doctor, foarte cunoscut pe vremea 
aceia, a fost Constantin Darvari,* dintro familie aro 
mănească, de loc din Clisura Macedoniei *. 

Pe urmă numărul medicilor se înmulţeşte foarte 
tare. La Bucureşti era, la începutul secolului, un doctor 
Atanase loanide (1804), un doctor Atanase Xenocrat, 
un doctor Mihail Hristari, medicul lui Alexandru-Vodă 


1 1, p. 208 şi urm. El vorbeşte şi de cele trel spiţerii din laşi (a ora- 
şului, a Curţit şi a unui Hiot) şi de acea din Botoşani. 

2 Nota distinctivă a poemelor cuprinse în acest opuscul e credinţa în 
puterea tămăduitoare a naturii înseşi 

3 „Demetrii Karacasse, medicinae doctoris urbis bukurestensis atque 
nosocomii quod in eodem Sancti Pantelecmonis nuncupatur, medici“ (şi 
grecește), Viena, Vendoti, 1795. F dedicat lui Vodă Alexandru Moruzi: 

4 Cf. „ist. lit. rom.“, H, p. -66. V. şi C. Caiacaş, „Topografia“ etc. (v. 
mai jos) (în grecește), Bucureşti, 1830, p. 261. 

Suţu, care a murit în ajunul răscoalei lui Tudor Vla- 
dimirescu, supt bănuiala că a fost otrăvit. Hristari a 
fost traducător din franţuzeşte (a redat şi „Brutus“ 
al lui Voltaire). Alături de dinşii se întilneşte doc- 
torul Eustratie Rola; în Moldova ca hirurg un Fo- 
tino Kapu; supus engles, ceia ce înseamnă că venia 
din Insulele loniene, şi un doctor Sakellario !. Vom avea 
şi pe un doctor Arsachi, care, în epoca Regulamen- 
tului Organic, 2 fost şi una din personalităţile politice 
ale terii. 

Înnainte de a merge mai departe, să pomenim şi 
pe Constantin Caracas, format la Viena, care nici 
întrun chip-nu poate fi lăsat la o parte, Doctorul 
Constantin sau Constantinachi Caracaş era şi o figură 
populară la noi pe la 1820-30. El a lăsat o carte, 
tipărită în tipografia grecească a lui Eliad, carte mai 
rară chiar decit poesiile lui Dimitrie Caracas. Se chema 
„Topogtafia Ţerii-Romăneşti şi cercetări antropolo- 
gice privitoare la sănătatea şi bolile locuitorilor acestei 
teri de către domnul medic-filosof Constantin Caracas, 
1830“. Fără îndoială, este o lucrare care merită să 
fie tradusă de la început “pănă la sfirşii, căci autorul 
era un spirit extraordinar de remarcabil, 
"În scrierea, analogă, a lui Andrea Wolff sînt şi o 
mulțime de lucruri care puteau să lipsească, şi altele, 
care ar fi fost necesare, lipsesc. La Constantin Ca- 
racaş e cu totul altfel; cartea nu cuprinde nimic 
superfluu, lămuririle sînt de o claritate desăvirşită. Sint 
ştiri care luminează natura ca şi starea sanitară a 


1 Ci „Studii şi doc.“, Vill, p 97; „Arhiva soc ştiinţifice şi literare 
din laşi“, Vil, p 155. 

principatului muntean în cele dintăiu decenii le 
secolului al XIX-lea, si luminează şi altceva : taată 
viața maselor mari ale populaţiei noastre în această 
vreme. Este o descriere făcută supt raportul special 
al tuturor împrejurărilor etnografice şi politice din ţară. 


De pe la 1812 înnainte, pănă să se restabilească 
Domniile indigene în Moldova şi Muntenia, medici 
străini "din Apus, în concurenţă cu cei greci, apar 
din nou şi là Bucureşti şi la laşi. Este foarte uşor 
să se facă lista lor; unii dintre dinşii pot să fie ur 
măriţi şi în ce priveşte tesele publicate în Germania. 
Noi avem prin îngrijirea d-lui dr. Crăiniceanu, o bibli- 
ograjie a lucrărilor relative la medicina în ţerile noastre, 
dar is ar putea adăugi, cred, însemnările de tese, care, 
dacă nu-s ale noastre, nu sînt fără legătură prac 
tică cu medicina la noi. Astfel, în Moldova, încă din 
veacul al XVIII-lea se găsia doctorul Herlitz, citat şi 
mai sus!; se întîlnesc apoi doctorii Gebauer, Schmeltz, 
Grătitz, Griinau, la Filantropia, în 1818, dr. Krammer, 
dr. Kraus (laşi, 1819), dr. Mesitz, dr. Pluck, dr Sporer, 
dr. Wehnert,. dr Pluck, dr Sporer, dr.» Troya, etc. 

Şi, în ce priveşte pe doctorii străini cari nu sînt 
Nemţi, nici Sasi, avem pe doctorul Marsille, care a 
avut la 1827 legături politice şi care a fost amestecat 
la un moment dat intro conspirație; la laşi era 
doctorul Perez şi doctorul Viola, un Ungur, cu tot 
numele lui frumos italian. 


Acum, aceşti doctori germani erau preţuiţi, de la 
1814, mai mult decit doctorii greci cari învăţaseră 


1 Hurmuzaki, X, 1..c, Luase pe Margareta Boiticher din Berlin, văduvă. 

în Germania. Acest lucru îl putem vedea dintrun act 
foarte/interesant : hrisovul lui Scarlat-Vodă Callimachi, 
care schiţă la 1814 o Casă a doctorilor, foarte bine 
alcătuită. Casa aceasta fixă deosebitele salarii şi scu- 
telnici în proporţie cu importanţa fiecăruia dintre me- 
dicii pe cari-i aşeza Domnia. 

Hrisovul dă lefurile respective şi prevede şi un 
număr de moaşe. E din 14 August 1813, dar ci- 
tează şi un hrisov mai vechiu, al lui Alexandru loan 
Mavrocordat, care devine astfel el însuşi autorul primei 
încercări de a organișa un serviciu sanitar la noi. În 
fruntea serviciului erau doi doctori, cari trebuiau să 
fie şi profesori. Doctorul şei avea 9.840 lei pe an; 
în al doilea rind venia hirurgul şi alţi doctori, plătiţi 
cu 2.800, 2.600 şi 2.000 de lei pe an. Se fixează şi anii 
de pensie: după douăzeci de ani, şi nu, ca astăzi, 
cînd pensiile se servesc pe lumea cealaltă (ilaritate). 
Se prevedea să se aducă pe lingă aceşti doctori şi 
unul care să fie numai hirurg; acestuia i se oferiau 
3.000 lei pe an. 
` Hrisovul acesta al lui Callimachi este interesant şi 
prin altceva, căci fixează îndatoririle morale ale me- 
dicilor pe vremea aceasta. lată ce zice: 

„lar noi, ca nişte înşine făcători ai acestei Casg 
şi a epitropiei doftorilor, numind anume pre cei ce 
dintru dinşii ni-aue arătat acum, hotărim ca de acum, 
după obiceiul ce sau ţinut ca un lucru obştesc, să 
se facă alegereă doftorilor în vremea cuviincjoasă, şi 
a gerahilor, şi a moaşelor de cătră veliţii boieri ai 
“pămîntului, şi lefile se vor plăti după tocmelile ce 
vor face cu dumnealor. boierii şi epitropii Casii, însă 
cu acest fel de chibzuire şi îndatorire şi desăvirşit 

hotărire, adecă aceşti doftori, gerahi şi moase să fie 
de acum toţi îndatoriţi, şi cei ce se rinduiesc acum 
şi cei ce după vreme se vor rindui, a alerga cu sîr- 
guinţă la trebuinţele şi chemările, nu numai a boie- 
rilor, ce de obşte şi la săraci şi ticăloşi, spre care 
aceasta şi cuvîntul evanghelicesc îi îndatoreşte. „Să li 
se anunţe“ încît ori în care ceas, noaptea sau ziua, 
sau din partea boierilor, sau a clirosului bisericesc, sau 
din partea celui mai de jos sărac şi străin vor fi chemaţi, 
să nu îndrăznească vre unul a pune pricinuire de îngreu 
iere sau a prelungi mergerea pe a doua zi, din care 
să se primejduiască viața oamenilor; ce, sau cu a lor 
trăsură, sau pe jos să alerge spre ajutorul celui ce 
pătimeşte, în vremea cînd se pedepseşte de boală şi 
se primejduieşte, căci întralt chip, dăcă fără ve- 
derată şi binecuvintată trupească neputinţă, oricare 
din doitori, fără mustrare de cuget pentru întricoşatul 
răspuns ce are a da înnaintea văzătorului a toate 
Dumnezeu, cu nesfială va călca acest aşezămint fă 
cîndu se aceasta cunoscută la stăpînire, se va scoate 
din numărul doitorilor, şi tocmeala lui se va strica, 
` si el întru nimica se.va socoti. Asemene şi moaşele 
şi gerahul vor alerga cu osirdie la cei nevoiaşi, de 
"la care să nu nădăjduiască a lua vre-o plată, fără 
numai de la cei în putere, cit va fi prin putinţă şi 
voinţă.“ (Aplause.) 


Ca să nu încheiem acum cu impresiunea ca în 
epoca d'innaintea lui Davila nu erau şi Romini me- 
dici, să citez trei nume de medici romini cari au func- 
ţionat înnainte de această epocă şi cari au lăsat nume 
legate şi de opere. 

De o parte este unul pe care cei mai bătrîni l-au 

mai apucat: doctorul Cuciureanu din laşi; de altă 
parte, un alt doctor din Moldova, a cărui tesă, în Ger- 
mania, scrisă latineşte, despre îrigurile din Moldova, 
am avut-o şi eu, dar năvălitorii, foarte amatori de 
asemenea broşuri pentru încălzitul sobelor, au cură- 
ţit-o cu toate celelalte care se găsiau în biblioteca mea 
de ţară. E vorba de doctorul Vîrnav, — frateie călugă- 
rului unionist, încălzit de speranţele naţiei sale , şi de 
cercetările sale despre friguri în Moldova. 

În sfîrşit, ca al treilea doctor am putea aduce pe 
doctorul Episcopescu, care, cred, se chema şi Manega, 
«ca şi prelucrătorul, în Basarabia al vechilor legi mol- 
doveneşti şi care a lăsat un foarte interesant studiu, 
a cărui importanţă nu se poate pune pe departe ală- 
turi de studiul lui Constantin Caracas însuşi care 
Constantin Caracas, — adaug, — a fost o inteligenţă su 
perioară, şi inteligenţa lui Alexandru Odobescu nu se 
datoreşte tatălui său, generalului, om foarte mediocru, 
nici bunicului, negustor de piei, de carne şi grăsime 
la Braşov la începutul secolului, ci mamei sale, o fe- 
meie foarte frumoasă, foarte deşteaptă, fata „docto- 
rului Constandachi“. Acasă la doamna Ana Odobescu, 
văduva colonelului, fiul vechiului colonel, este un 
foarte frumos portret al acestei femei isteţe. 

Şi, la capăt, să nu uităm opera altui medic moldo- 
vean, de o însemnătate mult mai mică decît a celor 
de mai sus, a unuia care se ocupă de creşterea co- 
pilului şi de creşterea lui în cei dintăi ani. 

Cu aceasta am încheiat. Ne apropiem de Regula- 
mentul Organic, care, cu altă pregătire, deschide altor 
oameni alte cariere. 





